‘ডান্স বাংলা ডান্স’ এ বিচারকের আসনে ফিরছেন যীশু!

কলকাতা: একটি বিনোদনমূলক চ্যানেলে কয়েকদিন পরেই ‘সা রে গা মা পা'(Sa Re Ga Ma Pa) রিয়েলিটি শো এর ফাইনাল। তারপরেই নতুন করে শুরু হবে ‘ডান্স বাংলা ডান্স'(Dance Bangla Dance)। সেখানেই বিচারকের আসনে এবার দেখা যাবে অভিনেতা যীশু সেনগুপ্তকে(Jishu Sengupta)। যীশুর ছাড়াও অন্যান্য সেদিনের মতো এই সিজনেও বিচারকের ভূমিকায় থাকবেন শুভশ্রী গঙ্গোপাধ্যায়(Subhashree Gangopadshya)। এছাড়াও মহাগুরু মিঠুন চক্রবর্তী(Mithun Chakraborty) তো থাকছেন। এবারের সঞ্চালক হিসেবে দেখা যাবে অঙ্কুশ হাজরাকে(Ankush Hazra)। অনুষ্ঠানটি পরিচালনা করবেন অভিজিৎ সেন। ইতিমধ্যেই অনুষ্ঠানটির প্রোমো দেখা গেছে। আজ মঙ্গলবার থেকে শুরু হয়েছে এই সময়ের শুটিং। এই শোতে ফেরা সম্পর্কে যীশু মনে করেন যে এটা তার ‘হোম কামিং’। আর এক তার বিচারক মিঠুন চক্রবর্তীর সম্পর্কেও নানান কথা শেয়ার করেন যীশু। বলেন, ‘মিঠুনদা অসাধারণ, আমার সঙ্গে তাঁর ইকুয়েশনটা দারুন জমে যায়।’
প্রসঙ্গত, বলিউড এবং দক্ষিণী ছবি নিয়ে অভিনেতা যীশু যথেষ্ট ব্যস্ত। সেই সঙ্গে রয়েছে টলিউডের ছবি। তার মধ্যেই সেলিব্রেটি ক্রিকেট লিগ (সিসিএল) নিয়েও রয়েছে তার ব্যস্ততা। আগামী সপ্তাহে অবশ্য শেষ হয়ে যাবে সিসিএল। যীশুর দল সেমিফাইনালে উঠেছে।
যীশু সেনগুপ্ত ও নীলাঞ্জনা পারিবারিক সম্পর্ক নিয়ে এখন দর্শকদের যথেষ্ট কৌতুহল। তাদের ব্যক্তিগত সম্পর্ক যে ভালো যাচ্ছে না তা সকলেরই জানা। শহরে থাকলেও নিজের বাড়ি ফেরা হয় না যীশুর!